CENTRAL TEAM IN CYCLONE REMAL AVANGA SAITUAL DISTRICT CHHUNGA CHHIATTAWHNA HMUN ENFIAH,"925/2024-2025 Dated Saitual the 24th June, 2024: Vawiin khan Cyclone Remal vanga Saitual District chhung a khuarel chhiatna thleng a hmuna enfiah turin Pu Adelbert Susngi, RO, Ministry of Road Transport &Highways leh a team te chuan Saitual an tlawh a, Saitual District chhunga khaw pathum inkalpawhna Tawizo - Maite Road, Dilkhan - Lungpher - Buhban Road leh Khanpui - Tualbung Road chhia te  a hmunah an enfiah a ni. Pu Adelbert Susngi leh a team te hian chawhma lamah Ṭawizo leh Maite inkawlpawhna kawngte enfiahin chawhnu lamah Dilkhan atanga N.Lungpher leh Buhban inkalpawhnate, Tualbung atanga Khanpui inkar kawng bal te leh siamthat ngai thenkhatte a hmunah an enfiah leh a ni.Kawng hi a chhe hneh hle a,Ṭawizo atanga maite leh Dilkhan atanga Buhban inkar te erawh emergency thilah chuan kal tlang hram theih a ni a,Tualbung leh Khanpui inkar erawh lirthei eng chi mah a kaltlang thei rihlo a ni. Pu Adelbert Susngi hi Saitual DC Dr Lalngura Tlau bakah Pu Lalzawmthanga,SE, Eastern Circle,PWD, Pu Dengchungnunga,EE, Saitual bakah Line Department atangte leh NGO aiawhten an ṭawiawm bawk a ni. Pu Adelbert Susngi hian vawiin tlai dar 7 ah Saitual chhuahsanin Chief Minister,Mizoram, Secretary,DM&R leh DD(Trg),DM&R te a hmu dawn a ni. Attachment Loading attachment...",Dated: 24 th Jun 24 4:38 PM,https://dipr.mizoram.gov.in/post/central-team-in-cyclone-remal-avanga-saitual-district-chhunga-chhiattawhna-hmun-enfiah